**NMV Rīgas Doma kora skola**

**12. klase. Tēma: Latvijas kultūras pieminekļi. II daļa.**

**Rūpīgi izlasi informācijas avotus. Atbildi uz jautājumiem:**

**1. Izskaidro, kas ir *vēstures piemineklis*? 2. Izskaidro jēdzienus – *periodika, novadpētnieks.* 3. Nosauc un uzraksti, kādas Rīgas pilsētas bibliotēkas vēstures liecības ir saglabājušās, bet kādas ir zudušas 1941. gada jūnijā. 4. Kā vēsturnieks Teodors Zeids novērtē J. K. Broces atstāto kultūras mantojumu? 5. Kas tiek veikts, lai saglabātu J. K. Broces mantojumu?**

**Informācijas avots A. Raksta autors nezināms. Raksts: *Pie vecās Rīgas bibliotēkas drupām. Kādas vērtības gājušas bojā ugunsgrēkā.* Periodiskais izdevums: žurnāls *Tēvija*. 1941. g. 28. jūlijs, Nr. 24.**

Viena no tām vietām, kur bieži neviļus aizmaldījās veco rīdzinieku gaitas, bija rātslaukums. Te bija vislabāk koncentrēts tas, kas radīja vecās Rīgas īpatnējo seju un bez kā Rīga nebija iedomājama. Un, ja nebija jāskrien lielpilsētas steigā, rīdzinieks bieži apstājās rātslaukumā, uzmanīgi paskatījās uz slaido Pētera baznīcas torni (..), tad pagriezās uz Melngalvju nama pusi. (..) Beidzot bija vēl tāda veco rīdzinieku grupa, kas neapmierinājās ar rātslaukuma aplūkošanu vien, bet devās iekšā vecajā rātsnamā, lai tur vecajā rātes sēžu zālē pētītu kā Rīgas, tā Baltijas un visas pasaules senatni.

Tagad Rīga savu veco īpatnējo seju zaudējusi. Nav vairs Pētera baznīcas torņa, Melngalvju nams guļ drupās un nav arī vairs Rīgas Rātsnama bibliotēkas. Un pēdējais zaudējums ir sevišķi sāpīgs. Var atjaunot Pētera baznīcu un Melngalvju namu, bet atjaunot to kas sadedzis Rātsnamā, pie visām pūlēm izdosies tikai pa daļai. Gadu simteņos bibliotēkas plauktos maz pamazām krājies daudz tādu vērtību, kas parastam lasītājam bieži izlikās nevērtīgas, bet kas pētniekam bija neatvietojamas. (..) Tā bija bibliotēka, kas 500 gadu bija uzsūkusi grāmatas, kas bija veidojusies sistemātiski un kurā bija vispilnīgākais vietējo iespieddarbu krājums. Grāmatas bija lielā mērā nākušas no vietējo kultūras darbinieku bibliotēkām un bija vietējo meistaru sietas, un kā tādas tās bija vērtīgi liecinieki par šiem darbiniekiem, un katra par sevi bija vēstures piemineklis. (..) Vislielākais zaudējums ir tieši tai daļā, kuru bibliotēka uzskatīja par savu lepnumu, t. i. *Baltica.* No šīs nodaļas izglābti retumi un viena daļa veco grāmatu. Viss pārējais sadedzis. Vislielākās grūtības radīs periodikas un sīko darbu atvietošana, jo tik pilnīgu vietējās periodikas komplektu, kā Rīgas pilsētas bibliotēkā, citur mums nebija. Tas pats sakāms par tā saukto *Livonica minor,* kur ietilpa plaša kalendāru kolekcija, biedrību pārskats, statūti, biogrāfiski materiāli u.t.t. Starp citu sadegušas arī Rīgas teātru afišas, sākot ar 1780. gadu.

Latviešu periodika un grāmatas sadegušas visas, izņemot tā saukto *Napierska* krājumu, kurā ietilpa latviešu izdevumi no 1586. līdz 1855. gadam. Starp citām izglābti pirmie latviešu rokas grāmatas izdevumi: Karalauču[[1]](#footnote-1) no 1586. g. un Mancela[[2]](#footnote-2) 1631. g. un 1643.g. Plašā teoloģijas nodaļa, kurā ietilpa ļoti daudz 16. un 17. gs. izdevumu, gandrīz pilnīgi gājusi bojā. Paglābti tikai 15. gs. izdevumi un retākie tālāko gadu simteņu izdevumi, starp tiem arī Lutera rakstu pirmizdevumi. Vēl pilnīgāk izpostīta bibliotēkas medicīniskā nodaļa, kurā senu rakstu, kas iznākuši priekš 1750. gada, vien bija ap 2000.

Pilnīgi sadegusi ne sevišķi lielā, bet ļoti vērtīgā matemātikas un dabas zinātņu nodaļa, kur bija atrodami gandrīz visi vērtīgākie 16. un 17.gs. darbi matemātikā, vairums pirmizdevumos. Tas bija vienīgais veco matemātikas grāmatu krājums Rīgā. Tāpat arī nav nekas palicis pāri no plašās literatūras un literatūras vēstures nodaļas. (..) Tas pats jāsaka arī par plašo vēstures un ģeogrāfijas nodaļu. Kopā ar pēdējo gājusi bojā arī bibliotēkas karšu kolekcija. Rīgas bibliotēkā bija viens no plašākajiem grafiskajiem krājumiem, kurā bija ap 200 000 attēlu. Tas viss zudis. Bet bibliotēkas pamats: manuskripti, inkunābulas[[3]](#footnote-3) un retās grāmatas – izglābtas.(..)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Informācijas avots B. Vēsturnieks Teodors Zeids par Johana Kristofa Broces kultūras mantojumu (1992). Fragments no grāmatas “Johans Kristofs Broce. Zīmējumi un apraksti. Rīgas skati, ļaudis un ēkas.”**

**I sējums. Rīga: Zinātne, 1992.**

Broce bija novadpētnieks vārda vislabākajā nozīmē. Viņa zīmējumi, apraksti un citi materiāli allaž saistīti ar kādu noteiktu Baltijas vietu, un Baltijas novadpētnieciskie darbi nav domājami bez Broces materiālu izmantošanas. Kā vēstures avotu krājējam un sava laikmeta aprakstītājam un zīmētājam Brocem vienmēr būs izcila vieta vēstures pētniecībā.

Brocem ir pārmesti gan viņa zīmējumu trūkumi (nepareizā perspektīva, vāji izstrādāts sejas un figūru individuālo īpašību zīmējums utt.), gan arī materiālu nesistemātiskais sakārtojums bez hronoloģiskās secības. Taču jāatceras, ka Broce materiālus, kas sakopoti viņa sevišķi nozīmīgajos krājumos (..), nepavisam nebija paredzējis publicēšanai. Turpretim dokumentu krājumos, kas bija domāti izmantošanai arī citiem pētniekiem, kā jau minēts, materiāli bija hronoloģiski sakārtoti. Tāpat arī vēstures pētniekam pats svarīgākais ir precīzs tālaika materiālās kultūras un paražu atspoguļojums un nevis atsevišķi trūkumi no zīmējuma mākslinieciskā izpildījuma viedokļa.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Informācijas avots C. Par J. K. Broces izdevumu *Estonica*. Raksts: Igaunijā izdots *Broces enciklopēdiskais izdevums Estonica.* Periodiskais izdevums: laikraksts *Diena: Kultūra.* 2006. g. septembris.**

Latvijas vēstniecībā Igaunijā notika pedagoga Johana Kristofa Broces enciklopēdiskā izdevuma *Estonica* atvēršanas svētki. 22. septembrī svētki iecerēti arī Latvijas Akadēmiskajā bibliotēkā, līdz ar izstādes *J. K. Broces Livonijas zīmējumu apraksti Latvijas Akadēmiskajā bibliotēkā* atklāšanu.

Unikālajā izdevumā *Estonica,* kas tapis vēstures zinātņu doktoram, Latvijas Zinātņu akadēmijas Goda doktoram Raimo Pullatam veiksmīgi sadarbojoties ar Latvijas Akadēmisko bibliotēku, ir apkopotas 287 ilustrācijas ar komentāriem igauņu un vācu valodā. Attēli ataino tā laika Igaunijas dzīvi, nozīmīgākās apdzīvotās vietas, pilsētas, zīmogus, kartes, pilsētas plānus, nocietinājumus, muižas, ļaužu paražas. (..)

Tā kā J. K. Broces (1742-1823) darbi Igaunijā līdz šim nebija plaši zināmi, pirms igauņu sējuma *Estonica* izdošanas Akadēmiskās bibliotēkas sagatavoto izstādi *Johana Kristofa Broces Livonijas zīmējumu un aprakstu kolekcija Latvijas Akadēmiskajā bibliotēkā* bija iespējams apskatīt Tartū, Tallinā un Kuresārē.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Karalauči - tagad Kaļiņingrada, līdz 1945. g. - Kēnigsberga, latv. val. Karalauči. [↑](#footnote-ref-1)
2. Mancelis, Georgs (1593- 1654) – baltvācu literāts un valodnieks. Īpašu uzmanību pievērsa latviešu valodai. Izmantodams tā laika vācu valodas ortogrāfijas paņēmienus, Mancelis uzlaboja latviešu rakstu valodu, likdams pamatus latviešu valodas t.s. vecajai ortogrāfijai. Viņš bija pirmās iespiestās latviešu valodas vārdnīcas *Lettus* (1638) autors. [↑](#footnote-ref-2)
3. Inkunābula - (no lat. incunabula - šūpulis) - laika posmā no pirmās Gūtenberga iespiedmašīnas izgudrošanas līdz 1500. gadam nerūpnieciski, amatnieciski izgatavots (ksilogrāfiski vai tipogrāfiski) iespieddarbs. [↑](#footnote-ref-3)